Воблік раёна складваецца з гістарычных помнікаў, храмаў, населеных пунктаў і дарог, камфартабельных месцаў адпачынку і іншай інфраструктуры. Важна, каб людзям было камфортна жыць. Усё, што датычыцца гэтага пытання, знаходзіцца пад пільнай увагай улады. Кожны год радуе новымі здабыткамі. Сёлетні – разбітым у ваколіцы райцэнтра скверам, пракладзенай пешаходнай дарожкай, добраўпарадкаваным месцам адпачынку “Калоды”, прыгожым куточкам у стылі “кантры” ля Бярозкаўскай сярэдняй школы і шмат чым іншым, што робіць наш быт больш зручным, адпачынак – актыўным, а зямлю – прыгожай. У гэтай вялікай працы па навядзенні парадку, чысціні і прыгажосці прымаюць актыўны ўдзел усе суб’екты гаспадарання: прадпрыемствы, установы, камерцыйныя структуры і, канечне, само насельніцтва.